JKN ออกหุ้นกู้ 900 ลบ. ดอกเบี้ย 6.25% ขายสถาบัน-รายใหญ่ 7-9 มิ.ย.นี้
JKN ออกหุ้นกู้ 900 ลบ. อายุ 2 ปี ดอกเบี้ย 6.25% ต่อปี เสนอขายผู้ลงทุนสถาบัน และรายใหญ่ ในระหว่างวันที่ 7-9 มิ.ย. 65 บริษัทจะนำเงินไปใช้ชำระคืนหุ้นกู้ 300 ลบ. และใช้ในการลงทุน, ขยายธุรกิจ, เป็นเงินทุนหมุนเวียน จำนวน 600 ลบ.
JKN ออกหุ้นกู้ 900 ลบ. อายุ 2 ปี ดอกเบี้ย 6.25% ต่อปี เสนอขายผู้ลงทุนสถาบัน และรายใหญ่ ในระหว่างวันที่ 7-9 มิ.ย. 65 บริษัทจะนำเงินไปใช้ชำระคืนหุ้นกู้ 300 ลบ. และใช้ในการลงทุน, ขยายธุรกิจ, เป็นเงินทุนหมุนเวียน จำนวน 600 ลบ.
7 มิ.ย. 2565

บริษัท เจเคเอ็น โกลบอล กรุ๊ป จำกัด (มหาชน) หรือ JKN กล่าวว่า ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัทซึ่งผู้ออกหุ้นกู้มีสิทธิไถ่ถอนหุ้นกู้ก่อนครบกำหนดไถ่ถอน จำนวนไม่เกิน 900 ล้านบาท อายุ 2 ปี อัตราดอกเบี้ยคงที่ 6.25% ต่อปี ชำระดอกเบี้ยทุกๆ 3 เดือน ตลอดอายุหุ้นกู้ โดยไม่มีการจัดอันดับความน่าเชื่อถือ
ทั้งนี้ เสนอขายต่อผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 7-9 มิ.ย. 2565 โดยมีผู้จัดการการจัดจำหน่ายหุ้นกู้ คือ บล.กรุงไทย เอ็กซ์สปริง, บล.เอเซีย พลัส, บล.เอเอสแอล และบล.เคทีบีเอสที และบลจ.เอเชีย เวลท์ เป็นนายหน้าซื้อขายตราสารหนี้
บริษัทจะนำเงินไปใช้ชำระคืนหุ้นกู้ที่จะครบกำหนด 300 ล้านบาทภายในเดือน ก.ค. 2565 และใช้ในการลงทุน, ขยายธุรกิจ, เป็นเงินทุนหมุนเวียนของบริษัท จำนวน 600 ล้านบาทในปี 2565-2566